Mi yennerna cwiṭ llufan nekni zik nettak-as tabaṭaṭat n lkanun, ad d-teddmeḍ yiwet ar snat n tmecṭuḥin s laɛqel akken ur tettcaḍ ara. Mi d-yekker ad tt-tesqecreḍ s tejɣelt ad as-tuqqmeḍ cwiṭ n zzit ad tt-yečč. Umbaɛd cwiṭ ad yernu ad yimɣur ad as-tebduḍ, tikwal ad as-tefkeḍ iniɣem s afus , ad as-tefkeḍ cwiṭ n uɣrum ad t-yemceḥ , ad as-tettakeḍ cwiṭ n seksu alama yewweḍ lahibarek ad itett s ufus is.Win yesɛan cwiṭ n taɣaḍt ad as-tettakeḍ ayefki n taɣaḍt ad isew ad issisen cwiṭ n uxbiz ad t-yečč alama yuɣal llufan s ufus-is ad yeṭṭalab, alama yewweḍ fell-as useggas. Mi iɛedda aseggas dayen ad yuɣal s ufus-is i ara itett.